TuTo Hockey

O TuTo Hockey é un equipo de hóckey sobre xeo da cidade de Turku (Finlandia), sendo un dos dous clubs da cidade xunto co TPS (equipo que forma parte da máxima categoría, a SM-liiga). O club foi fundado en 1929 e actualmente compite na segunda categoría do hóckey sobre xeo finés, a Mestis, aínda que durante varios anos competiu na máxima categoría, descendendo en 1996 (catro anos antes de que se pechara a competición). Os maiores logros da súa historia foron o campionato da Mestis en 2008 e os dous terceiros postos colleitados na SM-sarja (a antiga máxima categoría) en 1968 e 1970. Xoga os seus partidos como local no Kupittaan jäähalli, coñecido tamén como OS/G Areena, un pavillón con capacidade para 2 985 espectadores.

 Historia 
En 2017 o equipo proclamouse campión da Suomen Cup. O TuTo comezou a copa finlandesa derrotando aos Haukat da Suomi-sarja (2-3), co que conseguiu o pase aos cuartos de final, onde se enfrontou ao LeKi de Lempäälä, ao que derrotou con facilidade (6-2). Para acadar o pase á final, o equipo de Turku debía superar ao Espoo United. Logo da contundente vitoria por cinco goles a cero nas semifinais TuTo enfrontouse na final a SaPKo, que viña de terse proclamado campión da Mestis. A pesar do gol inicial do equipo de Savonlinna, os de Turku acabaron gañando a final (4-1), que se disputou no seu estadio, o Marli Areena.

 Pavillón 

miniatura|Esterior do Rajupaja Areena.
O TuTo xoga os seus partidos como local no Kupittaan jäähalli, coñecido dende 2022 como Rajupaja Areena por motivos de patrocinio, un pavillón con capacidade para 2 985 persoas situado no distrito de Kupittaa da cidade de Turku. O equipo comparte o pavillón co equipo feminino do TPS, entre outros.

O pavillón foi inaugurado no outono de 2006. O primeiro partido do TuTo no pavillón tivo lugar o 16 de novembro dese mesmo ano fronte ao HeKi.

 Personalidades 
 Xogadores 
 Capitáns do equipo 
 Capitáns do TuTo na MestisNomePeríodo Vesa Lahtonen  2000-2001 Tero Forsell  2001-2003 Tuomas Jalava  2003-2004 Vikki Tammelin  2004-2006 Tapio Laakso  2006-2007 Pasi Järvinen  2007-2008 Matti-Pekka Pelkonen  2008–2011 Antti Virtanen  2011-2014 Anssi Virkki  2014 Timo Pärssinen  2014-2015 Aki Keinänen  2015-2016 Anssi Virkki  2016-2017 Hannu Kuru  2017 Niclas Lucenius  2017-2018 Jere Karlsson  2018-2021 Kristian Tuohilampi  2021-2022 Mikke Levo  2022-

 Números retirados 
miniatura|O número 1 de Urpo Ylönen é un dos números retirados polo equipo de Turku.
Ao longo da súa historia o TuTo retirou sete números en honor a outros tantos xogadores que tiveron un papel salientable na historia do equipo.

 Números retirados do TuTo NºXogadorPosiciónCarreira no TuToReferencias 1  Urpo Ylönen  G  1962-1975   4  Seppo Lindström  D  1959-19701971-19751982-1983   10  Markku Vuorisalo  F  1996-20032004-20062007-20092011-2012   16  Kari Johansson  F  1963-19751979-1984   17  Atte Saunamäki  F  1995-20032004-2007   20  Jouni Tuominen  CAdestrador  1988-1997   39  Tero Forsell  F  1996-20032004-2009  

 Lendas do equipo 
miniatura|250px|Un dos muros do "TuTo Hockey Hall of Legends" no Rajupaja Areena en 2025.
O TuTo ten nomeado ata 2022 a 76 persoas que desenvolveron un importante papel no club. Estas personalidades son denominadas Legendat (en galego Lendas).

 Palmarés 
 Trofeos colectivos 
miniatura|250px|Bandeiras conmemorando os títulos da Mestis de 2008 e a Suomen Cup de 2017 no Rajupaja Areena.
SM-sarja/Liiga
 2 medallas de bronce como terceiro clasificado dos play-offs: 1968, 1970

Mestis
 A Mestis-pokaali (Copa Mestis) é entregada anualmente ao equipo vencedor dos play-offs e, polo tanto, campión da Mestis. É o trofeo principal da competición. O equipo gañou o trofeo unha vez: 2008.
 2 medallas de prata como segundo clasificado dos play-offs: 2001, 2018.
 5 medallas de bronce como terceiro clasificado dos play-offs: 2005, 2006, 2013, 2014, 2019.

Suomen Cup
 Campión: 2017.

 Notas 

 Véxase tamén 
 Ligazóns externas 
 Sito web oficial 

Categoría:Equipos de hóckey sobre xeo de Finlandia
Categoría:Antigos equipos da SM-liiga
Categoría:Deporte en Turku